Ware liefde | SARIE
Maar ek glo nog tot 'n groot mate in die ou liedjie: Some enchanted evening / you may see a stranger / across a quiet room / and somehow you'll know … Iets van die verwondering van die liefde skuil hierin. My skoonpa het in die ou Suidwes-Afrika geboer en het vrou gesoek. Hy het vir die dominee, wat een maal per kwartaal kom Nagmaal hou het, gevra of hy nie van 'n meisie weet wat bereid sal wees om met hom te trou nie. Die dominee het die naam van my skoonma genoem, wat op Keimoes skoolgehou het. Skoonpa het vir 'n permit aansoek gedoen om na die "Unie" te gaan. Nadat hy lank vir die permit moes wag, kon hy oor die grens gaan (dit was toe Duitse gebied) en die nooi besoek.
Ek het eendag vir my skoonma gevra: "Jy het darem baie gewaag. Ek bedoel: Hier kom Koos Visser aan en ses maande daarna kom hy weer en julle trou en jy gee hom sommer ook jou spaargeld …?"